תיאוריה תוסר במידה ו ... מוצגת כשאלה, או כאפשרויות (להימנע מסימני שאלה, "אולי", "אני חושב", וכד').
מתאימה יותר למאמר אחר.
לא הגיונית או הוכחה כלא נכונה.
מוכחת ע"י מקור רשמי, ומועברת למאמר הראשי.
תיאורטית וחסרה ראיות שתומכות בטיעונים.
כדי להגיב לתיאוריה (השתמש בדף השיחה).
לא כולל תגובות אשר הן תיאוריות בפני עצמן.
ריצ'ארד אלפרט היה סגן רב-החובל באוניית 'הסלע השחור'. דמותו מבוססת על אלברט ריצ'ארדסון, סגן רב-החובל במארי סלסט, אוניית סחר אשר נתגלתה נטושה בשנת 1872 באוקיינוס האטלנטי, וזאת למרות העובדה שמזג האוויר באיזור היה בהיר, ושצוותה של האונייה נחשב למנוסה. הסברה הרווחת היא שהמסתורין האופף את אוניית 'הסלע השחור' בסידרה מבוסס על מקרה המארי סלסט.
ריצ'ארד מכונה בפי אילנה כ'ריקארדוס'. ("התקרית, חלקים 1 ו-2") הדבר מרמז על היותו שייך לתקופה עתיקה יותר מזו שבה הגיעה אוניית 'הסלע השחור' אל האי (שנת 1845), סביר להניח לתקופת האימפריה הרומית.
לא בהכרח. האחרים הרי שולטים בשפה הלטינית. ריצ'ארד התייחס לכינוי 'ריקארדוס' כמחווה רישמית לא נחוצה, ולא כשמו האמיתי.
ריצ'ארד עסק בבניית דגם של ספינה בבקבוק ("בעקבות המנהיג") יתכן וההשראה לתחביב זה הגיעה בעקבות הזמן אותו בילה בעבר על 'הסלע השחור'.
אילנה כינתה את ריצ'ארד בכינוי 'ריקארדוס'. ריצ'ארד תיקן אותה. ("התקרית, חלקים 1 ו-2") אולם, בהתחשב בעובדה ש'ריקארדוס' הוא התרגום הלטיני של השם הגרמני ריכארד, יכול להצביע על כך שמקורו של ריצ'ארד הוא באירופה של ימי הביניים, בתקופה שלאחר נפילתה של האימפריה הרומית לשבטים הגרמניים, אך כאשר השפה הלטינית עדיין נחשבה לשפה מדוברת, בין אם כשפה מקומית, לינגואה פרנקה, או כשפה ליטורגית.
ריצ'ארד הוא השגריר האירופאי בן המאה ה-13 למונגוליה והמתורגמן הלטיני, הידוע בכינויו ריכאלדוס, אשר היה מכונה בנוסף ריכארדוס, או ריקארדוס (הכינוי אשר נתנה לו אילנה). לא ידוע מה עלה בגורלו של אותו ריכאלדוס. יתכן ובעבר נעשה ג'ייקוב מודע לכישוריו הדיפלומטים של ריכאלדוס ופיתה אותו להגיע לאי ולעבוד עבורו, ובכך גרם לו למעשה להיעלם מעל פני האדמה. דבר זה יכול להסביר את מעמדו של ריצ'ארד כשליח בין ג'ייקוב, האחרים וקבוצות אחרות. וכן את שליטתו בשפה הלטינית.
ריצ'ארד אלפרט הוא המנהיג האמיתי של האי. ג'ייקוב הוא בסך הכל מתחזה, שנועד להגן על טיבו האמיתי של ריצ'ארד. תיאוריה זאת יכולה להסביר מדוע למרות היותו של ריצ'רד בעל תפקיד דומיננטי הוא עדיין נחשב לטיפוס מסתורי, כזה שאינו מוכן לחשוף הכל. זאת הסיבה מדוע אילנה הגיעה אל ריצ'ארד, ג'ייקוב ציווה עליה למצוא את המנהיג האמיתי של האי. כידוע, צילום הקידום לעונה השישית כולל בין היתר הירוגליף נסתר אשר אומר "מיהו המנהיג האמיתי?". לכן, הריגתו של ג'ייקוב אינה רלוונטית, כיוון שהעונה השישית תחשוף את ריצ'ארד כמנהיג האמיתי.
ריצ'ארד אינו מזדקן, אך אין זה אומר שהוא אינו יכול למות.
ג'ולייט טוענת שריצ'ארד הוא "זקן מאוד". ריצ'ארד הוא האדם המבוגר ביותר על האי, לאחר ג'ייקוב ואוייבו.
ג'ייקוב העניק לריצ'ארד את היכולת לא להזדקן. עכשיו משג'ייקוב מת, ריצ'ארד יחזור להזדקן כרגיל, או אולי אף יחל להזדקן במהירות.